Kinders geskors oor dagga-koekies by skool | Netwerk24
Kinders geskors oor dagga-koekies by skool
03 Augustus 2019 11:36
Verskeie leerlinge van Nigel High School is geskors nadat koekies met vermoedelik dagga as 'n bestanddeel by die skool versprei is.
Die Gautengse onderwysdepartement het Vrydag gesê hulle is Dinsdag op Twitter daaroor ingelig, nadat vier gr. 8-leerlinge "ongewone gedrag wat heeltemal teenstrydig met normale optrede was" getoon het.
Die vier jongelinge het "erken" dat hulle "duiselig" voel, terwyl hul oë "rooi en groot" was.
Die departement het hierdie bevestiging getwiet nadat 'n ander Twitter-gebruiker, Teboho (@tebza_mrembola), die LUR vir onderwys, Panyaza Lesufi, ingesluit het by 'n boodskap dat leerlinge betrap is toe hulle "space cookies" verkoop het.
Lesufi het gereageer deur sy kantoor opdrag te gee om die bewering te ondersoek.
Volgens die departement is 'n leerling wel in besit van die koekies gevind, maar het beweer dat ander leerlinge dit uitgedeel het.